ग्राहकों के शोषण की बन रही हैं नीतियां
अखिल भारतीय ग्राहक पंचायत द्वारा ‘अर्थव्यवस्था और ग्राहक नीतियों’ पर एक व्याख्यान माला रविवार को एसएटीआई पॉलीटेक्निक हॉल में आयोजित की गई। इसे संबोधित करते हुए मुख्य वक्ता अशोक त्रिवेदी ने कहा कि भारतीय अर्थव्यवस्था में ग्राहकों के शोषण के लिए नीतियां बन रही हैं। कई नीतियों की वजह से ग्राहकों को नुकसान हो रहा है।
उन्होंने कहा कि अपने हक के लिए ग्राहक को खुद आवाज बुलंद करना होगी। ग्राहक मजबूत होगा तो समाज और देश भी मजबूत होगा। व्यापार महासंघ महामंत्री घनश्याम बंसल ने कहा कि ग्राहक भगवान के समान होता है। ग्राहक की शिकायत सभी को सुनना चाहिए। जितेंद्र जैन ने कहा कि कंपनियां ग्राहकों से मुनाफा कमाने में लगी हुई हैं।
ग्राहक पंचायत के संगठन सचिव हरीश वारी ने पंचायत के इतिहास के बारे में जानकारी दी। जिलाध्यक्ष प्रदीप जैन ने आभार माना। संचालन विनोद किरान ने किया। इस मौके पर प्रदीप मित्तल, विनोद ठुकराल, धर्मेंद्र शाह, प्रमोद गोगटे, गजेंद्रपाल, मलखानसिंह, चंद्रभान, लोकेश कुशवाह, प्रशांत खत्री, शीतल साहू, पलाश अग्रवाल शामिल थे।
अखिल भारतीय ग्राहक पंचायत के कार्यक्रम को संबोधित करते वक्ता।
hin_Deva hin_Deva hin_Deva hin_Deva hin_Deva